system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Comuna Movila Miresii, Brăila?
assistant
Movila Miresii (în trecut, și Mototolea sau Măgura Miresii) este o comună în județul Brăila, Muntenia, România, formată din satele Esna, Movila Miresii (reședința) și Țepeș Vodă.

Așezare 
Comuna se află în zona centrală a județului și este traversată de șoseaua națională DN22, ce leagă Brăila de Râmnicu Sărat. La Movila Miresii, acest drum se intersectează cu șoseaua județeană DJ202B, care o leagă spre sud de Traian și spre nord de Gemenele și Scorțaru Nou. Prin extremitatea sudică a comunei trece calea ferată Buzău–Brăila, pe care este deservită de stația Urleasca. Pe teritoriul comunei se află patru lacuri: Lacul Sărat, Seaca, Lutu Alb și Opreanu.

Demografie 

Conform recensământului efectuat în 2021, populația comunei Movila Miresii se ridică la 3.692 de locuitori, în scădere față de recensământul anterior din 2011, când fuseseră înregistrați 4.051 de locuitori. Majoritatea locuitorilor sunt români (87,78%), cu o minoritate de romi (7,31%), iar pentru 4,79% nu se cunoaște apartenența etnică. Din punct de vedere confesional, majoritatea locuitorilor sunt ortodocși (94,66%), iar pentru 4,9% nu se cunoaște apartenența confesională.

Politică și administrație 
Comuna Movila Miresii este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
Cel mai vechi dintre satele comunei este Esna, înființat în 1862. Satul de reședință a luat naștere pe locul târlelor denumite Mototolea, în 1878, odată cu împroprietărirea însurățeilor. La sfârșitul secolului al XIX-lea, comuna era formată doar din satul de reședință, aflat în plasa Ianca a județului Brăila, și având o populație de 1029 de locuitori. În comună funcționau o moară de vânt, o biserică zidită de locuitori în 1889, o școală de băieți cu 80 de elevi înființată în 1884 și una de fete, cu 16 eleve. Pe atunci, satul Esna, cu 325 de locuitori, făcea parte din comuna Urleasca.

În 1925, comuna este consemnată în Anuarul Socec în aceeași plasă, și cu o populație de 2449 locuitori. Pe teritoriul comunei Urleasca, a apărut în 1921 și satul Țepeș Vodă, în urma unei noi împroprietăriri; acest sat a fost transferat în 1931 comunei Movila Miresii. În 1950, ea a fost inclusă în raionul Brăila din regiunea Galați. În 1968, reorganizarea administrativă a readus comuna în județul Brăila, reînființat, iar comuna Urleasca a fost desființată, satul Esna trecând și el la comuna Movila Miresii.

Note

Bibliografie suplimentară 
 Două decenii de teatru în comuna Movila Miresii, 1953-1973: scurtă monografie, Petre Drăghici, Editura Centrul de îndrumare a creației populare și a mișcării artistice de masă al județului Brăila, 1973

Legături externe 
 FOTO Reportaj: legenda miresei pierdute, cea mai frumoasă poveste din bătrâni a Brăilei, 30 aprilie 2013, Nicoleta Butnaru, Adevărul

Movila Miresii